Diari Oficial de la Generalitat Valenciana


Sumari del DOGV 4531, del 26-06-2003 (2003/7504)

Informació pública de l'aprovació del projecte d'urbanització de la unitat d'execució número 2 del sector PP-2 del PGOU de la Vila Joiosa.
------------------------------------------------------------------------------------------------------------------------------------------

### Dades del document

Número de DOGV
:   4531

Data del DOGV
:   26-06-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/7504


Organisme emissor
:   Ajuntament de la Vila Joiosa

Tipus de document
:   Anunci

Informació pública de l'aprovació del projecte d'urbanització de la unitat d'execució número 2 del sector PP-2 del PGOU de la Vila Joiosa. [2003/M7504]
  
Per mitjà de la present faig públic que la Comissió de Govern de l'Ajuntament de la Vila Joiosa, en la seua sessió ordinària celebrada en data 4 de juny de 2002, ha dictat, entre altres, el següent acord:
  
«...CG SRA-5907/00725
  
0.11 Es ratifica per unanimitat la urgència del següent assumpte i la seua inclusió en l'orde del dia.
  
11.7 Projecte d'urbanització de la unitat d'execució número 2 del PP-2.
  
Amadeo Sánchez Martínez, regidor delegat de l'Àrea d'Urbanisme de l'Ajuntament de la Vila Joiosa, decidix elevar a la Comissió de Govern la següent
  
Proposta d'acord
  
Vista la tramitació de l'expedient del projecte d'urbanització de la unitat d'execució número 2 del PP-2.
  
Vista l'al·legació presentada pel Grup Naturalista i Ecologista Xoriguer.
  
Vist l'informe emés a l'efecte per l'enginyer tècnic d'obres municipal, que literalment expressa:
  
?Tramitat l'expedient de referència, en el període d'informació pública s'ha presentat una al·legació per Jaume Vaello Rogles en nom i representació del Grup Naturalista i Ecologista Xoriguer (Reg. ent. 4738/16-05-02), en la qual manifesta la seua disconformitat al fet que les obres d'urbanització s'estiguen executant abans de l'aprovació del projecte, no plantejant cap qüestió tècnica per a tindre en compte en l'expedient, per la qual cosa és procedent desestimar-la.
  
Així doncs, a la vista del contingut del projecte d'urbanització, i considerant que este és conforme al Pla General d'Ordenació Urbana vigent i la resta de normes d'aplicació, el tècnic que subscriu considera procedent la seua aprovació.
  
S'estima procedent, si és criteri compartit per la corporació, incloure en les obres d'urbanització la instal·lació d'un mòdul de quatre unitats de contenidors soterrats en el carrer d'accés a l'institut, valorant-se esta instal·lació en 18.000 euros, IVA inclòs, a efectes de retaxació de càrregues.
  
És tot el que pertoca informar, no obstant això la corporació decidirà?.
  
Decidisc elevar a la Comissió de Govern la següent proposta d'acord:
  
Primer
  
Desestimar l'al·legació presentada pel Grup Naturalista i Ecologista Xoriguer, per no aportar cap qüestió tècnica a incloure en l'expedient.
  
Segon
  
Aprovar el projecte d'urbanització de la unitat d'execució número 2 del PP-2.
  
Tercer
  
Incloure en les obres d'urbanització la instal·lació d'un mòdul de quatre unitats de contenidors soterrats al carrer d'accés a l'institut, valorant-se esta instal·lació en 18.000 euros, IVA inclòs, a efectes de retaxació de càrregues.
  
No obstant això, la Comissió decidirà.
  
La Comissió de Govern acorda:
  
Primer
  
Desestimar l'al·legació presentada pel Grup Naturalista i Ecologista Xoriguer, per no aportar cap qüestió tècnica a incloure en l'expedient.
  
Segon
  
Aprovar el projecte d'urbanització de la unitat d'execució número 2 del PP-2.
  
Tercer
  
Incloure en les obres d'urbanització la instal·lació d'un mòdul de quatre unitats de contenidors soterrats al carrer d'accés a l'institut, valorant-se esta instal·lació en 18.000 euros, IVA inclòs, a efectes de retaxació de càrregues. ...»
  
El que faig públic a fi de donar compliment al requisit establit en l'article 34 de la Llei 6/1994 Reguladora de l'Activitat Urbanística, i article 59.4 i 5 de la Llei de Règim Jurídic de les Administracions Públiques i del Procediment Administratiu Comú.